Қазақстан азаматтары Оңтүстік Кореяға барып, үш жыл жұмыс істей алады
"Қазақстан азаматтары Оңтүстік Кореяға барып, үш жыл жұмыс істей алады" | "https://abai.kz/post/179206"
TITLE: Қазақстан азаматтары Оңтүстік Кореяға барып, үш жыл жұмыс істей алады
URL: https://abai.kz/post/179206
META: "Қазақстан азаматтары Оңтүстік Кореяға барып, үш жыл жұмыс істей алады" | "https://abai.kz/post/179206"
DATE: 26.01.2024
AUTHOR(s): Abai.kz
TOTAL WORDS: 123
TEXT: Қазақстан азаматтары заңды түрде Оңтүстік Кореяға барып, үш жыл жұмыс істей алады, деп баяндады Қазақстанның еңбек және халықты әлеуметтік қорғау министрлігі көші-қон комитетінің төрағасы Асқарбек Ертаев. Асқарбек Ертаевтың айтуынша, осы айдан бастап қазақстандықтарды аталған елге жіберуге арналған Сапар орталығын ашу жұмыстары басталды. Орталықтың негізгі міндеті – Оңтүстік Кореяда жұмысқа орналасқысы келетін үміткерлерге тілдік курстарды оқыту, корей тілінің тестілеуі, біліктілігін арттыру. Нәтижесінде аталмыш орталық арқылы Қазақстан азаматтары Кореяда үш жылға дейін жұмыс істей алады. – Тестілеу орталығы Алматыда әл-Фараби атындағы Қазақ ұлттық университетінің базасында ашылады. Аталған мекеменің қажетті материалдық-техникалық базасы, оқу аудиториясы бар. Заманға сай құралдармен жабдықталған. Тестілеу орталығының 500-ге тарта компьютер орыны бар. Қазақстан азаматтарын Қонаев көпбейінді колледжінде оқыту көзделіп отыр. Яғни, Оңтүстік Кореяға бармас бұрын олар оқытылады, – дейді Асқарбек Ертаев. Abai.kz
